ගුරු සටනට ස්ටාලින්ලා අදත් සාකච්ඡා
ගුරු  විදුහල්පතිවරුන් සඳහා රජය එකඟ වී ඇති වැටුප් වර්ධක දෙක ලබාගැනීම සඳහා ඉදිරියේදී ගනු ලබන තීරණය පිළිබඳව අද 28දා ගුරු  විදුහල්පති එකමුතුව එක්ව සාකච්ඡා කර තීරණයක් ගන්නා බව ලංකා ගුරු සංගමයේ ප්රධාන ලේකම් ජෝසප් ස්ටාලින් මහතා දිවයිනට ඊයේ 27දා පැවසීය ගුරු  විදුහල්පතිවරුන් සඳහා රජය ලබාදීමට එකඟ වී තිබූ වැටුප් වර්ධක තුනෙන් එකක් ලබාදී තිබෙන බවත් ඉතිරි වැටුප් වර්ධක දෙක ලබාගැනීම සඳහා පෙරේදා 26දා කොටුව දුම්රියපළ ඉදිරිපිටින් ආරම්භ කළ විරෝධතාවයට පොලිසිය කඳුළු ගෑස් සහ ජල ප්රහාර එල්ල කිරීමට විරෝධය පළ කරමින් ඊයේ 27දා දිනයේදී ගුරු  විදුහල්පතිවරුන් අසනීප නිවාඩු වාර්තා කළ බවත් ස්ටාලින් මහතා කීය පොලිසිය එල්ල කළ ප්රහාරයෙන් ගුරු  විදුහල්පති ඒකාබද්ධ කමිටුවේ සාමාජිකයන් දසදෙනකු තුවාල ලැබූ බවත් ඉන් කිහිපදෙනකු ඊයේ 27දා වනවිටත් රෝහල් ගතව සිටි බවත් ඔහු කීය ගුරු  විදුහල්පති ඒකාබද්ධ කමිටු සාමාජිකයන් ලෙස ගුරුවරුන් විදුහල්පතිවරුන් පිරිසක් ගුරුවරුන් සහ ගුරු උපදේශකයන් කටයුතු කරන බවත් ඊයේ 27දා අසනීප නිවාඩු වාර්තා කර සිදුකළ වැඩ වර්ජනය හේතුවෙන් රට පුරා පාසල් පවත්වාගෙන යා නොහැකි තත්ත්වයට පත්ව තිබූ බවත් එහි වගකීම රජය භාරගත යුතු බවත් ස්ටාලින් මහතා කීය චමින්ද සිල්වා